Daily View – (P.M.) – บล.กสิกรไทย
Daily View - (P.M.) - บล.กสิกรไทย
21 มิ.ย. 2559

เดินเกมกลยุทธ์บ่าย
สรุปภาวะตลาดเช้า
– SET Index ปรับเพิ่มขึ้น 10.77จุด (0.76%) ปิดภาคเช้าที่ 1,432.76 จุด ด้วยมูลค่าการซื้อขาย 23,327.13 ลบ.
– Most Positive Impact: CPALL (0.94 จุด) CPN (0.82 จุด) KBANK (0.75 จุด)
– Most Negative Impact: SCB (-0.35 จุด) AOT (-0.29 จุด) DELTA (-0.26 จุด)
 
แนวโน้มตลาดบ่าย
– หลังจากอัดอั้นมาเมื่อวาน วันนี้ SET Index เริ่มขึ้นดีดตัว 0.76% ด้วยการขับเคลื่อนของกลุ่ม ปิโตรฯ ค้าปลีก ท่องเที่ยว อสังหาฯ อาหาร ซึ่งส่วนใหญ่จะเป็นหุ้นขนาด Mid &amp; Small Cap
– มูลค่าการซื้อขายสูงกว่าเฉลี่ยตั้งแต่ต้นปี สะท้อนว่านักลงทุนกำลังมั่นใจว่าอังกฤษจะอยู่ในยูโรโซนต่อไป ล่าสุดผลโพลชาวอังกฤษที่ต้องการอยู่ยังคงมีสัดส่วน 44% 44% ส่วนผู้ที่ต้องการให้ออกจากยูโรโซนอยู่ที่ 42% ที่เหลืออีก 13% ยังไม่ตัดสินใจ
– ที่น่าสนใจนอกจากโพลของสื่อต่างๆแล้ว Ladbrokes ซึ่งเป็นบริษัทรับพนันที่ถูกกฎหมายของอังกฤษ ออกอัตราต่อรอง อังกฤษจะอยู่กับสหภาพยุโรป เป็น 1/4 (จ่าย 4 ได้เพียง 1) ส่วนอัตราต่อรองให้อังกฤษออกจากสหภาพยุโรป เป็น 3/1 (จ่าย 1 ได้ถึง 3) นอกจากนั้นยังออกอัตราต่อรองระดับเปอร์เซนต์การโหวต โดยให้สัดส่วนของผู้ที่ต้องการจะออกต่ำกว่า 46.5% ด้วยอัตรา 4/5 (จ่าย 5 ได้ 4) และให้สัดส่วนของผู้ที่ต้องการอยู่ ระหว่าง 50-55% ด้วยอัตรา 6/4 (จ่าย 4 ได้ 6) และ 55 -60% ด้วยอัตรา 9/4 (จ่าย 4 ได้ 9)
– อัตราต่อรองดังกล่าว บ่งบอกชัดเจนว่าร้านรับพนันที่อังกฤษให้น้ำหนักว่าอังกฤษจะอยู่กับยูโรโซนต่อไป กลายเป็นตัวสร้างความเชื่อมั่นต่อตลาด หนุนกระแสเงินเข้าโถมใส่สินทรัพย์เสี่ยง ส่งให้ SET มีโอกาสกลับไปทดสอบ 1,437 จุด
– หุ้นแนะนำ: HMPRO BEAUTY IVL
– หุ้นเก็งกำไรระยะสั้น: MCS เป้าหมายระยะสั้น 11.80 บาท ตัดขาดทุน 11.00 บาท
 
Alternative Trading:
– SET50 Futures : สถานะ Long 908 จุดถือต่อเพื่อลุ้นทำกำไรที่ 917 จุด ตัดขาดทุน 904 จุด
– PTTE11P1610A : รอซื้อที่ 0.36 บาท เพื่อรอขายที่ 0.53 บาท และตัดขาดทุน 0.30 บาท